GLOBAL วิ่ง 6% ลุ้นกำไร Q1 แตะ 975 ลบ. รับยอดขายสาขาเดิมพุ่ง โบรกชูเป้า 26.50 บ.
GLOBAL วิ่ง 6% ลุ้นกำไร Q1 นิวไฮ แตะ 975 ลบ. รับยอดขายสาขาเดิมพุ่ง เล็งขยายสาขาเพิ่มในประเทศ-อาเซียน โบรกแนะนำ “ซื้อ” ราคาเป้าหมาย 26.50 บ. 
GLOBAL วิ่ง 6% ลุ้นกำไร Q1 นิวไฮ แตะ 975 ลบ. อานิสงส์ขยายสาขาเพิ่มในประเทศ-อาเซียน โบรกแนะนำ “ซื้อ” ราคาเป้าหมาย 26.50 บ.
21 มี.ค. 2565

ผู้สื่อข่าวรายงานว่าวันนี้ (21 มี.ค. 2565) ราคาหุ้นบริษัท สยามโกลบอลเฮ้าส์ จำกัด (มหาชน) หรือ GLOBAL ณ เวลา 10:57 น. อยู่ที่ระดับ 23.60 บาท เพิ่มขึ้น 1.30 บาท หรือ 5.83% โดยทำจุดสูงสุดที่ 23.70 บาท และทำจุดต่ำสุดที่ 22.30 บาท ด้วยมูลค่าการซื้อขาย 370.66 ล้านบาท

บล.โนมูระ พัฒนสิน ระบุในบทวิเคราะห์ (15 มี.ค.2565) ว่า มีมุมมอง Slightly positive ต่อแนวโน้มกำไรสุทธิไตรมาส 1/2565 ที่คาดจะทำจุดสูงสุดใหม่ 975 ล้านบาท เพิ่มขึ้น 1% จากงวดเดียวกันของปีก่อน และเพิ่มขึ้น 31% จากไตรมาสก่อน โตจากงวดเดียวกันของปีก่อนตาม SSSG เพิ่มขึ้น 6.50% ส่วนโตจากไตรมาสก่อนมาจากปรับขึ้นเด่น เพราะแรงเสริมการประหยัดต่อขนาด คาด SG&amp;A/sales ลดลง 120bps จากไตรมาสก่อน
ทั้งนี้ด้วยราคาสินค้าเกษตร (เช่น ข้าว) และเหล็กโลกที่กลับเป็นขาขึ้นก็ส่งผลบวกมากขึ้นต่อโมเมนตัม SSSG ในช่วงที่เหลือปี ทำให้สมมติฐาน SSSG ทั้งปีของทางฝ่ายวิจัยเพิ่มขึ้น 2% มีโอกาสเกิด Upside เบื้องต้น ทุกการเพิ่มขึ้น 1% จะมีผลต่อกำไรทั้งปีขึ้น 3% จากปัจจุบันที่คาด 3.40 พันล้านบาท โต 2% จากงวดเดียวกันของปีก่อน ผสานกับระยะยาว GLOBAL ก็มีจุดเด่นจากช่องว่างในการเปิดสาขาใหม่ๆ อีกมากในทั้งไทย (เหนือ, ใต้) และ ภูมิภาคอาเซียน (CLM ,อินโดนีเซียและฟิลิปปินส์)
ขณะที่ด้าน Valuation ก็ยังซื้อขายบนค่า PER ปี 2565 เพียง 30 เท่า ถูกกว่ารายอื่น จึงคงแนะนำ ”ซื้อลงทุน” ที่ราคาเป้าหมาย 26.50 บาท